रेलवे ने की 85 ट्रेनें रद्द, 22 आंशिक तौर पर रद्द, 12 रीशेड्यूल की गई, 10 कोहरे के कारण लेट
भारतीय रेलवे ने देशभर में मंगलवार को कई ट्रेनों का परिचालन रद्द किया है तो कई के रूट में बदलाव किया है। रेलवे के मुताबिक 22 ट्रेनों को आंशिक तौर पर रद्द किया गया है। 5 ट्रेनों के रूट डायवर्ट कर उसमें बदलाव किए गए हैं जबकि 385 ट्रेनें पूरी तरह रद्द कर दी गई हैं।
नई दिल्ली: रेलवे ने मंगलवार को देशभर में 385 ट्रेनों को पूरी तरह रद्द कर दिया है जबकि 5 ट्रेनों के रूट में बदलाव किया है। 22 रेलगाड़ियां आंशिक तौर पर रद्द की गई और 10 ट्रेनें कोहरे के कारण लेट रहीं। 12 ट्रेनों को रीशेड्यूल भी किया गया है। भारतीय रेल देश की लाइफलाइन है। देशभर में लाखों यात्री रोज रेल सफर करते हैं। भारतीय रेलवे ने देशभर में मंगलवार को कई ट्रेनों का परिचालन रद्द किया है तो कई के रूट में बदलाव किया है। रेलवे के मुताबिक 22 ट्रेनों को आंशिक तौर पर रद्द किया गया है। 5 ट्रेनों के रूट डायवर्ट कर उसमें बदलाव किए गए हैं जबकि 385 ट्रेनें पूरी तरह रद्द कर दी गई हैं। वहीं 12 ट्रेनों को रीशेड्यूल किया गया है।दरअसल उत्तर भारत में कड़ाके की ठंड पड़ रही है। सर्दी की वजह से सुबह के समय घना कोहरा छाया रहता है, जिसका असर ट्रेनों के आवागमन पर पड़ रहा है, मंगलवार को 10 ट्रेनें कोहरे के कारण लेट रहीं। नई दिल्ली आने वाली पुरुषोत्तम एक्सप्रेस अपने निर्धारित समय से 2 घंटे 15 मिनट देरी से चल रही है। सहरसा - नई दिल्ली हमसफर स्पेशल ट्रेन अपने निर्धारित समय से 1 घंटे 15 मिनट देरी से चल रही है। ट्रेन संख्या 12451 कामपुर - नई दिल्ली श्रम शक्ति सुपरफास्ट एक्सप्रेस 1 घंटे 15 मिनट देरी से चल रही है। ट्रेन संख्या 12303 हावड़ा - नई दिल्ली पूरवा सुपरफास्ट एक्सप्रेस 1 घंटे 45 मिनट देरी से चल रही है। ट्रेन संख्या 12427 रीवा- आनंद विहार सुपरफास्ट एक्सप्रेस अपने निर्धारित समय से 1 घाटे देरी से चल रही है।फैजाबाद- पुरानी दिल्ली निर्धारित समय से 1 घंटे 45 मिनट देरी से चल रही है। ट्रेन संख्या 12557 मुजफ्फरपुर से आनंद विहार आने वाली सप्त क्रांति एक्स्प्रेस 1 घंटे देरी से चल रही है। भोपाल (रानी कमलापति) से हजरत निजामुद्दीन आने वाली शान-ए-भोपाल एक्सप्रेस अपने निर्धारित समय से 1 घंटे देरी से चल रही है। बेंगलूरु से हजरत निजामुद्दीन आने वाली राजधानी एक्सप्रेस अपने निर्धारित समय से 1 घंटे 30 मिनट देरी से चल रही है।इसके साथ ही पश्चिम रेलवे के अहमदाबाद मंडल के जखवाड़ा स्टेशन पर नॉन इंटरलॉकिंग के चलते राजकोट मंडल से होकर चलने वाली कुछ ट्रेनें पूरी तरह से रद्द रहेंगी। बुधवार को ट्रेन संख्या 19119 अहमदाबाद-सोमनाथ एक्सप्रेस पूरी तरह से रद्द रहेगी। ट्रेन संख्या 22959 वडोदरा-जामनगर इंटरसिटी एक्सप्रेस 19 जनवरी को पूरी तरह से रद्द रहेगी। इसके साथ ही सोमनाथ-अहमदाबाद एक्सप्रेस बुधवार को भी रद्द रहेगी। वहीं 20 जनवरी को भी ट्रेन संख्या 22960 जामनगर-वडोदरा इंटरसिटी एक्सप्रेस पूरी तरह से रद्द रहेगी।जो रेलगाड़िया आंशिक तौर पर रद्द की गई हैं, उनमें ट्रेन संख्या 19320 इंदौर-वेरावल एक्सप्रेस ट्रेन अहमदाबाद स्टेशन पर शॉर्ट टर्मिनेट होगी तथा अहमदाबाद और वेरावल के बीच मंगलवार को आंशिक रूप से रद्द रहेगी। इसके साथ ही वेरावल-इंदौर एक्सप्रेस ट्रेन बुधवार को भी अहमदाबाद के बीच आंशिक रूप से रद्द रहेगी।(इनपुट- एजेंसी)